**Mika Tyyskä** (s. 5. marraskuuta 1976 Porvoo), joka soittaa yhtyeessä **Mr. Fastfinger**, on suomalainen kitaristi. Mr. Fastfingerin nimellä on julkaistu neljä albumia ja kolme EP:tä. Alun perin Tyyskän luoma flash-hahmo Mr. Fastfinger nousi maailman tietoon kitaransoiton opetussivustolta.

Ura
---

Aluksi Mr. Fastfinger oli kuvitteellinen flash-hahmo Tyyskän luomalla Internet-sivustolla, jossa on yhdistetty keskenään animaatio ja kitaransoiton opettaminen. Sivuston saaman huomion vuoksi Tyyskää alettiin pyytää esiintymään ja opettamaan kitaraleireille ja niin Mr. Fastfinger tuotiin maailmaan.

Suomalaisessa Guitar Heroes -levynjulkaisukonsertissa Tavastialla 2007 Mr. Fastfinger esiintyi vierailevana kitaristina. Mr. Fastfingerin nimellä julkaistiin ensimmäinen instrumentaalialbumi vuonna 2009, *The Way of The Exploding Guitar*. Toinen albumi *In Motion* julkaistiin 30. maaliskuuta 2012.

Vuonna 2012 Mika Tyyskä kutsuttiin luomaan sisältöä JamTrackCentral.com:iin. Sivusto yhdistetään moneen aikamme arvostetuimpiin kitaristeihin kuten Guthrie Govaniin, Andy Jamesiin, Marco Sfogliin ja Kiko Loureiroon. Tyyskä on tuottanut Jam Track Centralille useita opetuksellisia jamtrack-paketteja. Lisäksi hän on tuottanut opetussisältöä mm. suomalaiselle Rockwaylle. Vuonna 2013 Mr. Fastfinger julkaisi *Stringweaver*-minialbumin, joka oli samalla myös laajennettu soundtrack GuitarBots-pelin "Mr. Fastfinger -tasolle". GuitarBots on suomalaisen Yousician-peliyhtiön kitarapeli. .

2015 Mika Tyyskä ja kitaranrakentaja Juha Ruokangas julkistivat yhteistyöprojektinsa, The Spirit of the Guitar Hunt -elokuvan. 40-minuuttinen elokuva Mr. Fastfingerin uuden kitaran rakennuksesta sekoittaa todellisuutta ja fantasiaa. Elokuvassa yhdistetään animaatiota ja näytelmäelokuvaa. Lisäksi Mr. Fastfingerin kolmas täyspitkä albumi, *Spirit Rising,* julkaistiin. Levy on samalla elokuvan soundtrack. Levyllä vierailee huippumuusikoita kuten Jordan Rudess (Dream Theater), Michael Angelo Batio, Kai Hahto (Nightwish, Wintersun), Jan-Olof Strandberg, Kristoffer Gildenlöw, Kalle Katz ja Sami Tupala. 

Viime vuosina Mr. Fastfinger on keikkaillut Suomessa oman liveyhtyeensä kanssa. Tyyskä soittaa myös useissa cover- ja tribute -kokoonpanoissa, kuten Mauron Maiden ja Metallica Tribute, jossa mukana Tyyskän lisäksi Kai Hahto, Mikko Herranen ja Kimmo Nissinen. Vuoden 2019 lokakuussa ilmestyi Mr. Fastfingerin neljäs studioalbumi 

Mr. Fastfinger soittaa suomalaista Ruokangas Guitarsin kitaraa. Hän käyttää Hughes & Kettnerin vahvistimia ja muun muassa BOSSin ja TC Electronicin efektejä.

Multimedia
----------

Mika Tyyskä valmistui Lahden Muotoiluinstituutista 2005. Samana vuonna julkaistu internetsivusto Guitar Shred Show oli hänen opinnäytetyönsä. GuitarShredShow.com on voittanut muun muassa kansainvälisen Top Talent -multimediakilpailun pääpalkinnon vuonna 2006. Tyyskän teos on myös Jorden Rudessin kanssa kehitetty Keyboardwizard.net. Tyyskä on luonut kolme animaatiota progressiivista metallia soittavan Dream Theater -yhtyeen konsertteja varten.

Hän on myös tehnyt animaatiot Jordan Rudessin Morphwiz IPad -ohjelmaan.

Yhtye
-----

* Mika Tyyskä – kitara
* Lasse Rantanen – basso
* Thomas Törnroos – rummut

### Entiset

* Kalle Katz – koskettimet

Diskografia
-----------

#### Mika Tyyskä

* *Night Overdrive* (2018)

#### Mr. Fastfinger

* *The Way of the Exploding Guitar*  (2009)
* *In Motion*  (2012)
* *Stringweaver*  (2013, EP)
* *Spirit Rising*  (2015)
* *Neon Alchemist*  (2016, EP)
* *Swim Like Sushi*  (2016, Live-EP)
* *Mountain Tone* (2019)
* *Flight Mode*  (2022)

**Helsten**

* *Promo*  (2004)

Lähteet
-------

* MrFastfinger.net — biografia
* Animoitu kitarasensei teki moniulotteisen bändilevyn  29.3.2012. Uusimaa. Viitattu 3.4.2012.
* Animaatiohahmo Mr. Fastfingerin takaa löytyy tosielämän kitaravirtuoosi  1.4.2012. YLE. Viitattu 3.4.2012.
* Magic carpet tour (s. 63-68) *Guitar Fan 1/2007*. Viitattu 25.9.2014.

### Viitteet

1. ↑  Curriculum Vitae (pdf) *elektrikpyjamas.com*. Viitattu 15.2.2011.  Arkistoitu versio
2. ↑ . Viitattu 15.2.2011.
3. ↑  Guitar Heroes *Elävä arkisto*.  22.11.2011. YLE. Viitattu 16.4.2015.
4. ↑  JamTrackCentral - Mika Tyyskä *jamtrackcentral.com*.  31.8.2015.  Arkistoitu. Viitattu 14.2.2018.
5. ↑ . Viitattu 31.8.2015.
6. ↑
7. 1 2  Mr. Fastfinger uudisti koko luomisprosessinsa - Custom Boards *backstageblogi.fi*. Viitattu 13.2.2018.
8. ↑  Rautaneito - Tribuuttibändit: Mauron Maiden. Viitattu 18.3.2019.
9. ↑  Custom Boards Finland: Mika Tyyskä *Custom Boards Finland*. Viitattu 25.3.2019.
10. ↑  Mr. Fastfinger tekee jokapojasta hevipellen.  *Etelä-Suomen sanomat*, 15.2.2006. Lahti: Artikkelin verkkoversio. Viitattu 19.4.2012. [vanhentunut linkki]
11. ↑  Mr. Fastfingerin hyppy ulos verkosta  20.3.2009. Viihdeuutinen.net. Viitattu 16.4.2015.
12. ↑  Mika Tyyskä : guitar senseï (Mr. Fastfinger) et flasheur *Jeux de cordes*.  18.4.2012. Viitattu 19.4.2012. (ranskaksi)(englanniksi)
13. ↑  Samu Karvala: Virtuaalinen kitara- virtuoosi lupaa räpätäkin  13.8.2011. Uusimaa. Viitattu 4.3.2012.
14. ↑  Yleinen Archives *Musiikkisato Oy*. Viitattu 25.3.2019.
15. ↑ . Viitattu 15.2.2011.
16. 1 2 3 . Viitattu 21.5.2013.
17. 1 2 . Viitattu 01.5.2017.
18. ↑  Samu Karvala: Herkkuja progressiivisen rockin ja leffamusan ystäville – Mr. Fastfinger ja Jukka Gustavson harvinaisella keikalla *Uusimaa*. Viitattu 9.10.2019.
19. ↑  Kansalliskirjasto *kansalliskirjasto.finna.fi*. Viitattu 24.11.2014.

Aiheesta muualla
----------------

* Mr. Fastfinger Myspacessa (englanniksi)
* Mika Tyyskä Elonetissä